Salvador Vives

Salvador Vives (født 5. mars 1943 i Barcelona i Spania; død 28. mars 2020 samme sted) var en spansk skuespiller og synkronstemmeskuespiller.

Liv og virke 
Vives ble født i bydelen Pueblo Seco i Barcelona. Som 15-åring begynte han på Institut del Teatre. Han opptrådte også av og til på teater. Hans filmdebut fulgte i 1967 med en liten rolle i komedien La tía de Carlos en mini-falda. Vives klarte ikke å etablere seg som skuespiller, skjønt det ble til biroller i 15 film- og fjernsynsroller.

Som synkronstemme klarte han imidlertid seg ganske godt, når det skulle lages spanske stemmer til spillefilmer, dokumentarer og reklamespots. Han ble den spanske stemme til mange hollywoodskuespillere, som blant andre Jeremy Irons, Rupert Everett, Mark Harmon, Chris Cooper, Liam Neeson, Alec Baldwin, Michael Madsen, Jeff Bridges, Beau Bridges, Pierce Brosnan, Gabriel Byrne, Jeff Daniels, Jeff Goldblum, William H. Macy, Kyle MacLachlan, Sam Shepard og Stellan Skarsgård.

Den 28. mars 2020 døde Vives i en alder av 77 år av COVID.

Filmografi 
 1967: La tía de Carlos en mini-falda
 1979: La insólita y gloriosa hazaña del cipote de Archidona
 1979: La familia, bien, gracias
 1983: Un genio en apuros

Referanser

Eksterne lenker 
 
 Salvador Vives på eldoblaje.com

Spanske skuespillere
Stemmeskuespillere
Personer fra Barcelona
Dødsfall relatert til covid-19 i Spania
Skuespillere ofre for covidpandemien